આ જ ક્રિકેટ અફઘાનિસ્તાન માટે પણ આશાની ઓવર લઈને આવ્યું છે એમ ઘણાને લાગે છે. થોડા વખત પહેલાં એશિયા કપમાં અફઘાનિસ્તાની ક્રિકેટ ટીમે અપસેટ સર્જ્યો હતો. વર્લ્ડ કપ જીતનારી શ્રીલંકાની ટીમને 91 રનથી તેણે હરાવી દીધી. આ માત્ર અપવાદ ના રહ્યો, કેમ કે તે પછીની મેચમાં બાંગલાદેશને પણ હરાવ્યું. બાંગલાદેશની ટીમ પણ સાવ નબળી નથી મનાતી. તેથી આ જીતે પણ તેનો આત્મવિશ્વાસ વધાર્યો અને ભારત સામે લડવાનું આવ્યું ત્યારે જીતી ના શક્યું, પણ છેલ્લી ઓવર સુધી રમીને મેચને ડ્રો કરાવી અને મુકાબલો રોમાંચક સાબિત થયો હતો. ભારત જેવી મજબૂત ટીમ સામેની મેચને પણ એકતરફી થવા દીધી નહોતી.